इस सब दे बजाए साड़ी रियासत दी गिनतरी देशा दी भ्रश्ट रियासतें च होन लगी जेह्‌ड़ी इत्थूं दे बसनीकें लेई शर्म दी गल्ल ऐ ते इस बदनमा दाग दा जिम्मेदार आम आदमी नेईं बल्के इत्थूं दे लीडर न जिन्दे हत्थें च लोकें रियासत दी बागडोर सौंपी दित्ती ऐ ते जिन्दी अगवाई च ईमानदार ऐह्‌लकार नुक्करें च लग्गे दे न ते उन्दे लेई दफ्तरें च कम्म करना मुश्कल होई गेदा ऐ। प्रशासन च फैले दे भर्श्ट वातावरण च उ’नेंगी घुट्‌टन महसूस होआ दी ऐ।